นักออกแบบวิดีโอเกมชาวแคนาดา

จอร์แดน ไวส์แมน และคริส เทย์เลอร์ ที่งานยูเอสซี ไอเอ็มดี ในเดือนตุลาคม ค.ศ. 2006
**คริส เทย์เลอร์** (อังกฤษ: Chris Taylor) เป็นนักออกแบบวิดีโอเกมชาวแคนาดาที่รู้จักกันในซีรีส์*โทเทิลแอนไนอะเลชัน* และ*ดันเจียนซีจ* รวมถึง*ซูพรีมคอมมานเดอร์* ตลอดจนร่วมก่อตั้งแก๊สเพาเวิร์ดเกมส์ซึ่งเป็นสตูดิโอเก่า โดยใน ค.ศ. 2002 เว็บไซต์เกมสปายได้ยกให้เขาเป็น "บุคคลที่มีอิทธิพลมากที่สุดลำดับที่ 30 ในวงการเกม" ส่วนใน ค.ศ. 2019 เขาได้เปิดเผยว่าเขากำลังทำงานในคานูกิ ซึ่งเป็นแพลตฟอร์มเกมระบบคลาวด์ และพัฒนาเกมต่อไปของเขาที่ชื่อว่า*อินเตอร์กาแล็กติกสเปซเอ็มไพร์*

อาชีพ
-----

คริส เทย์เลอร์ เกิดในรัฐบริติชโคลัมเบีย และได้เริ่มต้นในอุตสาหกรรมวิดีโอเกมในช่วงปลายคริสต์ทศวรรษ 1980 ที่ซอฟต์แวร์ดิสทิงทีฟ ในเบอร์นาบี เกมแรกของเขาคือ*ฮาร์ดบอล II* ซึ่งเปิดตัวใน ค.ศ. 1989 เมย์เลอร์ได้ย้ายไปซีแอตเทิล รัฐวอชิงตัน ในเดือนมกราคม ค.ศ. 1996 เมื่อเขาร่วมงานกับเคฟด็อกเอนเตอร์เทนเมนต์ในฐานะนักออกแบบและหัวหน้าโครงการสำหรับวิดีโอเกมวางแผนเวลาจริงอย่าง*โทเทิลแอนไนอะเลชัน* และภาคเสริมแรกอย่าง*โทเทิลแอนไนอะเลชัน: เดอะคอร์คันทินเจินซี* เขาได้ก่อตั้งบริษัทแก๊สเพาเวิร์ดเกมส์ในเดือนพฤษภาคม ค.ศ. 1998 และออกแบบเกมแอ็กชันเล่นตามบทบาทอย่าง*ดันเจียนซีจ* และภาคต่ออย่าง*ดันเจียนซีจ II* ซึ่งได้รับการเปิดตัวใน ค.ศ. 2005

ในนิตยสาร*พีซี เกมเมอร์* ฉบับเดือนสิงหาคม ค.ศ. 2008 มีการประกาศว่าบริษัทแก๊สเพาเวิร์ดเกมส์กำลังพัฒนา*ซูพรีมคอมมานเดอร์* โดยเป็นเกมวางแผนเวลาจริงเกมแรกของคริสนับตั้งแต่ ค.ศ. 1997 ซึ่งมีการอธิบายว่าเป็นผู้สืบทอดจิตวิญญาณของ*โทเทิลแอนไนอะเลชัน* แต่ไม่สามารถระบุชื่อได้เนื่องจากอาตาริ (เดิมชื่ออินโฟแกรมส์) เป็นเจ้าของสิทธิ์ในชื่อ*โทเทิลแอนไนอะเลชัน* แม้ว่าอาตาริจะไม่แสดงความสนใจในการรื้อฟื้นแฟรนไชส์*โทเทิลแอนไนอะเลชัน*ขึ้นมาใหม่ แต่บริษัทก็ยังคงอยู่จนถึงเดือนกรกฎาคม ค.ศ. 2013 นอกจากนี้ เขายังช่วยสร้างภาคเสริมอย่าง*ซูพรีมคอมมานเดอร์: ฟอจด์อะไลอันซ์* แบบสแตนด์อโลนของเกมดังกล่าว

เมื่อวันที่ 14 มกราคม ค.ศ. 2013 เทย์เลอร์ได้รับทุนสนับสนุนโครงการใหม่ผ่านคิกสตาร์เตอร์ในชื่อ "ไวลด์แมน" ทว่า เมื่อวันที่ 11 กุมภาพันธ์ ค.ศ. 2013 เทย์เลอร์ได้ปิดระบบคิกสตาร์เตอร์สำหรับ "ไวลด์แมน" ก่อนเวลาอันควร นับเป็นสี่วันก่อนสิ้นสุดแคมเปญ โดยจำนวนเงินที่ตกปากรับคำมีเพียง 504,120 ดอลลาร์จากที่ต้องการ 1.1 ล้านดอลลาร์

หลังจากนั้นไม่นานใน ค.ศ. 2013 แก๊สเพาเวิร์ดเกมส์ก็ถูกซื้อกิจการโดยบริษัทวอร์เกมิง โดยมีรายงานว่าเทย์เลอร์กำลังทำงานในโครงการที่ยังไม่ได้ประกาศ กระทั่งเทย์เลอร์ออกจากบริษัทวอร์เกมิงในเดือนพฤศจิกายน ค.ศ. 2016 พร้อมแถลงการณ์ที่มองไปข้างหน้าเพื่อเป็นส่วนหนึ่งของเกมอินดี โดยเมื่อวันที่ 24 เมษายน ค.ศ. 2019 เทย์เลอร์ได้ประกาศ การก่อตัวของแพลตฟอร์มเกมในระบบคลาวด์ใหม่อย่างคานูกิ และเกมวางแผนเวลาจริงใหม่อย่าง*อินเตอร์กาแล็กติกสเปซเอ็มไพร์*

รางวัล
------

เกม*ซูพรีมคอมมานเดอร์* ซึ่งเปิดตัวใน ค.ศ. 2007 ได้รับการขนานนามว่าเป็น "วิดีโอเกมวางแผนเวลาจริงที่ดีที่สุดของอิเล็กทรอนิกเอ็นเตอร์เทนเมนต์เอ็กซ์โป ค.ศ. 2006" โดย*รางวัลเกมวางแผนยอดเยี่ยมของนักวิจารณ์เกม* และได้รับคะแนนสูงจากเว็บไซต์และนิตยสารเกมหลัก

เกมที่ให้เครดิต
---------------

* *ฮาร์ดบอล II* (ค.ศ. 1989) (ผู้ออกแบบ, โปรแกรมเมอร์)
* *เดอะดูเอล: เทสต์ไดรฟ์ II* (ค.ศ. 1989) (ผู้ออกแบบ, โปรแกรมเมอร์)
* *โฟร์ดีสปอตส์บ็อกซิง* (ค.ศ. 1991) (ผู้ออกแบบ, โปรแกรมเมอร์)
* *ทริปเปิลเพลย์ 96* (ค.ศ. 1995) (ผู้ออกแบบ, โปรแกรมเมอร์)
* *โทเทิลแอนไนอะเลชัน* (ค.ศ. 1997) (ผู้อำนวยการ)
* *โทเทิลแอนไนอะเลชัน: เดอะคอร์คันทินเจินซี* (ค.ศ. 1998) (ผู้อำนวยการ)
* *ดันเจียนซีจ* (ค.ศ. 2002) (ผู้อำนวยการ)
* *ดันเจียนซีจ: เลเจนส์ออฟอารานนา* (ค.ศ. 2003) (ผู้อำนวยการผลิต)
* *ดันเจียนซีจ II* (ค.ศ. 2005) (ผู้อำนวยการฝ่ายสร้างสรรค์)
* *ดันเจียนซีจ: โธรนออฟแอกโกนี* (ค.ศ. 2006) (ผู้อำนวยการฝ่ายสร้างสรรค์)
* *ดันเจียนซีจ II: โบรเคนเวิลด์* (ค.ศ. 2006) (ผู้อำนวยการฝ่ายสร้างสรรค์)
* *ซูพรีมคอมมานเดอร์* (ค.ศ. 2007) (หัวหน้านักออกแบบ)
* *ซูพรีมคอมมานเดอร์: ฟอจด์อะไลอันซ์* (ค.ศ. 2007) (ผู้อำนวยการฝ่ายสร้างสรรค์)
* *สเปซซีจ* (ค.ศ. 2008) (ผู้อำนวยการฝ่ายสร้างสรรค์)
* *เดมิก็อด* (ค.ศ. 2009) (ผู้อำนวยการฝ่ายสร้างสรรค์)
* *ซูพรีมคอมมานเดอร์ 2* (ค.ศ. 2010) (หัวหน้านักออกแบบ)
* *เอจออฟเอ็มไพร์สออนไลน์* (ค.ศ. 2011) (เข้าควบคุมการพัฒนา)
* *คริส เทย์เลอส์ คิงส์แอนด์คาสเซิลส์* (ยกเลิก)
* *อินเตอร์กาแล็กติกสเปซเอ็มไพร์* (การพัฒนาเริ่มต้นใน ค.ศ. 2019)

อ้างอิง
-------

1. ↑  "GameSpy's 30 Most Influential People in Gaming" เก็บถาวร 2005-02-08 ที่ เวย์แบ็กแมชชีน. March 2002. GameSpy.
2. 1 2  "Chris Taylor reveals Kanoogi cloud gaming platform and Intergalactic Space Empire RTS". *VentureBeat* (ภาษาอังกฤษแบบอเมริกัน). 2019-04-24. สืบค้นเมื่อ 2019-10-15.
3. ↑  Keighley, Geoffrey (2007). "The Total Annihilation: The Story So Far". gamespot.com. คลังข้อมูลเก่าเก็บจากแหล่งเดิมเมื่อ 2007-08-07. สืบค้นเมื่อ 2011-01-08.
4. ↑  "Gas Powered Games Interview - Part 1". PC Gameworld. 2003-09-30. คลังข้อมูลเก่าเก็บจากแหล่งเดิมเมื่อ 2005-03-20. สืบค้นเมื่อ 2011-01-08.
5. ↑  *Adam Solo.* Wargaming Takes Master of Orion, Stardock Gets Star Control. Spacesector.com July 2013. Retrieved 2015-09-06
6. ↑  Grayson, Nathan (2013-01-14). "Chris Taylor On GPG's Prehistoric RTS-RPG, Wildman". Rock, Paper, Shotgun. สืบค้นเมื่อ 2013-01-21.
7. ↑  Schreier, Jason. "With Four Days To Go, Chris Taylor Cancels Wildman Kickstarter". Kotaku.
8. ↑
9. ↑  "Gaming veteran Chris Taylor leaves Wargaming to start independent studio".
10. ↑  "*Supreme Commander* Wins Best E3 Strategy Game Award From Industry's Top Game Critics". THQ. สืบค้นเมื่อ 2007-03-23.
11. ↑  "2006 Winners". gamecriticsawards.com. สืบค้นเมื่อ 2008-01-11.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คริส เทย์เลอร์ (นักออกแบบวิดีโอเกม)**

* Chris Taylor entry at MobyGames
* Chris Taylor account at Semicolon